گذشتہ پانچ برسوں میں یورپ کی ایک بڑی تعداد داعش میں شامل ہوچکی ہے

یورپی ممالک کے سیکورٹی ذرائع نے داعش کی دہشت گردانہ کارروائیوں پر تشویش کا اظہار کیا ہے۔

خبر کا کوڈ: ۴۲۳۱۳۷

تاریخ: ۰۹ آذر ۲۰۱۶ - ۲۲:۵۸

رسا نیوز ایجنسی کی رپورٹ کے مطابق یورپی سیکورٹی ذرائع کا کہنا ہے کہ بریسلزمیں منعقد ہونے والے یورپ کے سیکورٹی اجلاس کے نتائج سے پتہ چلتا ہے کہ تکفیری دہشت گرد گروہ داعش سے وابستہ پانچ ہزار افراد یورپ میں زندگی بسرکرتے ہیں اور ان میں سے اکثر یورپی شہری ہیں۔

یورپ کے سیکورٹی ذرائع نے ان دہشت گردوں کی یورپ واپسی کی صورت میں ان کا مقابلہ کرنے کے لئے ہماہنگ روش اختیار کرنے کی ضرورت پر تاکید کی ۔

یورپی یونین کے سابق ہائی کمشنر مایکل بارنیر نے یورپی ممالک کی سرحدوں پرسخت سیکورٹی انتظامات کرنے کی ضرورت پر تاکید کرتے ہوئے کہا کہ شام اور دیگر ممالک سے مہاجرین کی یورپ آنے کی لہر کا فائدہ اٹھا کر انتہاپسند بھی یورپ میں داخل ہونے کی کوشش کریں گے۔

یورپی یونین کی پولیس یوروپول نے خبردار کیا ہے کہ دوہزارگیارہ میں شام میں جنگ شروع ہونے کے بعد سے دنیا کے مختلف ممالک سے تقریبا تیس ہزار انتہاپسند داعش میں شامل ہونے کے لئے شام اور عراق گئے ہیں۔

گذشتہ پانچ برسوں کے دوران یورپی شہریوں کی ایک بڑی تعداد داعش دہشت گرد گروہ میں شامل ہوچکی ہے۔

راب وین رایٹ نے تاکید کے ساتھ کہا کہ  شام اور عراق میں ٹریننگ لینے کے بعد داعش دہشت گردوں کی یورپ واپسی کے بعد یورپ کے اندر بھی حملوں کا خطرہ ہے۔۹۸۸/الف۹۴۰/